Koncepcia systému finančného riadenia
ISPA/Kohézneho fondu

1 Celý text časti 4.13 Používanie mien a kurzové rozdiely sa mení nasledovne:

4.13 Používanie mien a kurzové rozdiely
Podľa požiadaviek nariadení ES a stanovených národných pravidiel SR platia vo vzťahu k finančnému riadeniu ISPA/KF tieto základné východiská:
•	finančný plán príslušného projektu vo finančnom memorande je uvedený v EUR;
•	žiadosti o priebežnú a záverečnú platbu z EK sa predkladajú na EK v EUR;
•	výkaz výdavkov dokladajúci príslušnú žiadosť o priebežnú a záverečnú platbu z EK musí byť vypracovaný v EUR;
•	platby konečnému prijímateľovi, resp. dodávateľovi/zhotoviteľovi sa realizujú v mene EUR;
•	zmluvy s  dodávateľom/zhotoviteľom uzatvára konečný prijímateľ v EUR.
Pri prevode prostriedkov štátneho rozpočtu z účtu na spolufinancovanie zo štátneho rozpočtu vedenom v SKK na účet pre finančné memorandum (národné spolufinancovanie) vedenom v EUR sa používa kurz ECB platný v tom mesiaci, v ktorom platobný orgán výdavok zaznamenal v účtovníctve. Tento kurz EK elektronicky zverejňuje každý mesiac. 
Kurzové rozdiely môžu vzniknúť pri konverzii z meny EUR na menu SKK v prípade vrátenia finančných prostriedkov štátneho rozpočtu na spolufinancovanie. Pre prepočet súm z meny SKK na menu EUR a naopak v momente ich prevodu Štátna pokladnica používa kurz ECB platný v mesiaci prevodu.